Insula din America unde te simți ca în Rusia. Erupții vulcanice, cutremure și o bătălie uitată din Al Doilea Război Mondial
Insula Unalaska din arhipelagul Aleutin a făcut parte dintr-o campanie militară spectaculoasă, dar puțin cunoscută, din Al Doilea Război Mondial. Ea este de asemenea una dintre cele mai izolate insule din Alaska și una din puținele locuri din regiune unde influența vechilor coloniști ruși încă se mai simte.